La regidoria d’Igualtat programa l’obra 'Un segle d’abismes', de l’autora saguntina Amparo Vayá
02 de maig 2024

![](/media/pisphuil/casa-dels-berenguer-c.jpg?width=850&height=637.5)

Des de l’Àrea d’Igualtat conviden a la ciutadania a disfrutar de l’obra de teatre _Un segle d’abismes_ de l’autora saguntina Amparo Vayá, que tendrá lloc el 4 de maig a la Casa dels Berenguers a les 18.50 horas, on la companyia Bramant Teatre mostrarà esta tragicomèdia en valencià dirigida a tots els públics mitjançant sis monòlegs, sis veus femenines d'una mateixa família, -mares i filles-, sis abismes.

Estos sis abismes comencen una nit de 1921 per a acabar cronològicament just un segle després: un matí de setembre de 2021. Així, a través de la genealogia d'una família, de mares i filles des de principi de segle fins a l’actualitat, s’anirà descobrint la trajectòria de cadascuna d'elles en el moment històric que van viure.

_Un segle d’abismes_ té una duració de 60 minuts, però començarà amb cada nou grup de 12 persones cada 10 minuts, ja que primer entrarà el grup del primer torn a les 18:50, veurà el monòleg i passarà a la segona actuació, al mateix temps que el segon grup entrarà a veure el primer monòleg.

![](/media/h2edkczk/1.jpg?width=416&height=588)

 _Un segle d’abismes_ sorgix de la necessitat de parlar de la memòria històrica des de la perspectiva de gènere, expliquen des de l'Àrea d'Igualtat, així com de recuperar la veu de dones que van lluitar i van creure en una societat més justa i igualitària i de com la pervivència d'esta repressió ha arribat fins a l'actualitat.

La proposta desitja també retre homenatge a totes aquelles dones que van lluitar per la igualtat, amb esperança i generositat i de vegades amb la seua pròpia vida, pensant en el futur, indiquen desde Igualtat. Per tot això, afegixen, creuen que és una història que és necessari que siga contada i, a més a més, d’una manera especial amb xicotets grups que es desplaçaran per totes les dependències de la Casa dels Berenguer trobant les actrius que els traslladen a eixos diferents moments dins d’un mateix segle.

L’entrada és gratuïta, però per motius d’organització, s’ha de reservar mitjançant el següent enllaç: [https://www.servientradas.com/eventos.html?buscador2=un+segle+&fil\_que=&fil\_cuando=&fil\_donde=&fil\_sala=&buscador=UN+SEGLE+D%B4ABISMES+CASA+DELS+BERENGUER](https://www.servientradas.com/eventos.html?buscador2=un+segle+&fil_que=&fil_cuando=&fil_donde=&fil_sala=&buscador=UN+SEGLE+D%B4ABISMES+CASA+DELS+BERENGUER)

A causa de la distribució de les instalacions, les persones amb mobilitat reduïda hauran de comunicar-ho prèviament.

*   [](http://www.facebook.com/sharer.php?u=https://aytosagunto.es/va/actualitat/la-regidoria-d-igualtat-programa-l-obra-un-segle-d-abismes-de-l-autora-saguntina-amparo-vaya/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-d-igualtat-programa-l-obra-un-segle-d-abismes-de-l-autora-saguntina-amparo-vaya/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-d-igualtat-programa-l-obra-un-segle-d-abismes-de-l-autora-saguntina-amparo-vaya/ "Linked In")
*   [](mailto:?body=https://aytosagunto.es/va/actualitat/la-regidoria-d-igualtat-programa-l-obra-un-segle-d-abismes-de-l-autora-saguntina-amparo-vaya/)